**ОСНОВНО УЧИЛИЩЕ „СВЕТИ СВЕТИ КИРИЛ И МЕТОДИЙ”**

 с. Белополци, общ. Ивайловград, обл. Хасково, тел. **0894662060**, e-mail: 2610004@edu.mon.bg

**ПОКАНА**

**На основание чл. 259,ал.1 т. 1 и чл.20, ал.4, т.3 от ЗОП**

Позиция № 1: Доставка на готови ястия (кетъринг) по предварителни заявки за обедно хранене на ученици.

Доставка на готови ястия (кетъринг) по предварителни заявки за обедно хранене на ученици - включва доставка на топла готова храна /обедно хранене, кетъринг/ за учениците на целодневно обучение.

Участниците могат да подадат оферта за позиция №1.

I. Място и срок за изпълнение

Място: ОУ „Св.св. Кирил и Методий“, с. Белополци, общ. Ивайловград, обл. Хасково

Срок: Договорът за доставка на храна, който ще бъде сключен въз основа на подадените оферти, след избора на комисия, назначена от Директора за разглеждане на офертите. Договорът ще бъде за период до приключване на учебната година, считано от датата на сключване на договора. Доставките се извършват само в учебните дни от годината.

II. Обем: Обемът на доставките на храна за обяд за учениците на ОУ „Св.св. Кирил и Методий“, с. Белополци ще бъде в зависимост от нуждите на възложителя през периода на изпълнение на договора. Възложителят не поема задължение да заявява доставки на храна, в случай, че такава нужда не е конкретно възникнала.

III. Предлаганата единична стойност по позиция едно в офертата следва да не надвишава единичната цена както следва на:

Обедно меню – до 2,00 лв. с ДДС.

IV. ИЗИСКВАНИЯ КЪМ УЧАСТНИЦИТЕ

Изисквания за технически възможности и/или квалификация към участниците.

1. Всеки един от участниците трябва да притежава минимум една собствена или наета база, регистрирана като обект за производство и търговия с храни съгласно чл. 12 на Закона за храните.

2. Всеки един от участниците следва да притежава минимум едно собствено или наето транспортно средство, с регистрация от РЗИ по реда на чл. 3, ал.3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринарно медицинската дейност.

3. Всеки от участниците следва да има в персонала си технолог или специалист по контрол на качеството, притежаващ необходимото образование, степен на професионална квалификация.

4. При изготвянето на предложеното от участника месечно меню трябва да е участвал медицински специалист по хранене.

V. ИЗИСКВАНИЯ КЪМ ХРАНИТЕ И ДОСТАВКИТЕ

1. Доставките на готови ястия (кетъринг) и закуски ще се извършва всеки учебен ден по предварителни заявки. Доставката за обедно хранене трябва да включва предястие/супа, основно ястие и десерт и хляб. Веднъж седмично десертът следва да бъде сезонен плод.

2. Доставяните готови ястия (кетъринг) трябва да отговарят на изискванията за качество, количество и калорийна стойност утвърдени в Наредба № 1 от 22 януари 2018 г. за физиологичните норми за хранене на населението, Наредба № 37 от 21 юли 2009 година за здравословно хранене на учениците, Наредба № 9 от 16 септември 2011 година за специфичните изисквания към безопасността и качеството на храните предлагани в детските заведения и училищата, както и към храни, предлагани при организирани мероприятия за деца и ученици, Наредба № 1 от 26 януари 2016 г. за хигиената на храните на Министерството на здравеопазването и Министерството на земеделието и храните, както и към храни предлагани при организирани мероприятия за деца и ученици, както и да отговарят на всички други действащи нормативни актове.

3. Всяка доставка трябва да се придружава от документ, удостоверяващ произхода на храната, и документ за качество и безопасност.

4. В офертата, участниците предлагат примерно месечно меню, въз основа нa което се осъществява доставката, изготвено с участието на медицински специалист по хранене.

5. Приемането на стоките ще се осъществява с приемно - предавателен протокол. При наличието на явни недостатъци на стоката, изразяващи се в нарушена цялост на опаковката или видима промяна във външните й белези, изтекъл срок на годност или други отклонения свързани с качеството, произхода и годността на стоката, включително и вкусовите й качества, възложителят или определеното от него лице има право да откаже получаването й. В този случай изпълнителят/-ите се задължава/т незабавно да извърши/ат подмяна, с която да обезпечи/ат конкретното хранене, а при невъзможност да бъде извършена съответната подмяна, възнаграждението на изпълнителя/ите се удържа при изплащане на сумите по договора. По отношение на обедното хранене и при отклонение във вкусовите му качества, които го правят негодно за консумация се съобщава на изпълнителя своевременно. В този случай изпълнителят се задължава в срока, предложен от него за подмяна да достави храна, с която да обезпечи съответно хранене.

6. При съмнение в качеството на доставената стока, в присъствие на страните по договора или на определените от тях лица, възложителят има право да задели контролни проби, които се предоставят за изследване от независима оторизирана лаборатория.

7. Амбалажът, който ще се използва при доставката на хранителни стоки и който влиза в контакт с тях, да отговаря на утвърдените с нормативните актове изисквания, да не създава възможности за замърсяването на храните или за преминаването в тях на чужди и опасни за здравето на потребителите вещества.

8. Доставките ще се осъществяват с транспортни средства на изпълнителя/-ите по договора/-ите, снабдени със санитарно разрешително, удостоверяващо, че отговарят на хигиенните изисквания за превоз на хранителни стоки и които трябва да отговарят на изискванията на всички нормативни актове и да разполагат с всички изискуеми документи. Превозните средства и/или използваните съдове за транспорт на храни да се поддържат чисти, в добро състояние и да създават условия, които не позволяват замърсяване на храните. Когато по едно и също време превозните средства и/или съдовете се използват за транспорт на храни и други стоки или за транспорт на различни видове храни, да се осигуряват условия за ефективното им разделяне. Храните да се поставят в превозните средства по начин, който намалява до минимум риска от замърсяването им.

9. Транспортните разходи до мястото на доставка са за сметка на изпълнителя/ите и следва да бъдат включени в предложената от участника цена. Товаро-разтоварните работи, разпределянето и сервирането на храната се извършва от и за сметка на изпълнителя/ите и разходите за тези дейности, следва да бъдат включени в предложената от участника цена.

10. Изпълнителят носи пълна отговорност за качеството на храната, съответствието й с нормативните изисквания, както и за ежедневното й осигуряване до мястото на доставка.

11. Доставки. Участникът, определен за изпълнител, трябва да приготвя и ежедневно доставя:

- Готови ястия (кетъринг) на ОУ „Св.св. Кирил и Методий“, с. Белополци между 11:30 – 12:00 часа.

Доставките да се извършват периодично по предварителни заявки, изготвени от определен/и от Възложителя лице/а, до 17:00 часа на предходният ден, в който следва да бъде изпълнена доставката. В заявката се определя броят на учащите за съответния учебен ден.

12. Ако храната се доставя предварително опакована, то опаковката трябва да предпазва продукта от външно замърсяване и да не променя органолептичните му характеристики.

13. Ако храната се доставя за разпределяне на място, то тя се пренася в термофорни кутии/съдове, запазващи нейните органолептични качества и се доставя до съответното помощно помещение за ученическо столово хранене.

VI. Оферта – подготовка, съдържание, подаване на офертата

1. Общи изисквания към подготовката на офертата

При изготвяне на офертата всеки участник трябва да се придържа точно към условията, обявени от ОУ „Св. св. Кирил и Методий“, с. Белополци.

Всички документи, които не са оригинали, и за които няма специални изисквания за формата на представяне, следва да бъдат заверени на всяка страница с гриф "Вярно с оригинала" и подпис на законния представител на участника или на упълномощеното/ - те лице/-а съгласно нотариално завереното пълномощно.

Всички документи, които участника представя, трябва да са валидни към датата на подаване на офертата.

2. Съдържание на офертата

Офертата се поставя в запечатан непрозрачен плик, който съдържа:

2.1. Представяне на участника, с посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

2.2. Доказателства за техническите възможности и квалификация, както следва:

- Посочване на образованието, професионалната квалификация и професионалния опит на лицата, които отговарят за извършването на услугата.

- Примерно месечно меню.

- Декларация за приемане на условията в поканата.

- Посочване на техническото оборудване, което фирмата ще използва за изпълнение на договор/и

- Ценово предложение.

3. Подаване на офертата

Офертата се представя в непрозрачен, запечатан плик, с посочен адрес за кореспонденция и по възможност телефон, факс и електронен адрес, в срок до 13,30 часа на 08.09.2023 г.

Офертата се подава от участника или от упълномощено от него лице лично, по пощата с препоръчано писмо с обратна разписка или чрез куриерска служба на адрес: ОУ „Св.св. Кирил и Методий“, с. Белополци, в стола, 1-ви етаж, ул. „Първа” № 7, с. Белополци, п. код 6588.

**ВАСВИЕ АЛИ**

***Директор на ОУ с. Белополци***